Public procurement notice: Contract Notice
Published: 2023-06-07
Buyer: Region Syddanmark
Country: DK
Contract type: Services
Procedure: Open procedure
CPV classification: 85100000: Health services | 85120000: Medical practice services | 85121000: Medical services | 85141000: Services provided by medical personnel
Estimated value: 160000000 DKK
Submission deadline: 2023-07-04

Technical requirements: Dette udbud omfatter vagtbetjeningen af Lægevagten i Region Syddanmark i tidsrummet fra kl. 23.00 – 08.00 på hverdage, helligdage og i weekender samt grundlovsdag, juleaftensdag og nytårsaftensdag fra den 31. januar 2024 kl. 23.00. Som en del af udbuddet skal Tilbudsgiver give tilbud på to optioner for Ordregiver. Senest i forbindelse med kontraktindgåelse vil Ordregiver således vælge, om den vindende Tilbudsgiver skal udføre sygebesøg som en del af vagtbetjeningen i det ovenfor nævnte tidsrum, eller om den vindende Tilbudsgiver – i stedet – i det nævnte tidsrum skal stille lægefaglig backup til rådighed for regionens paramedicinere i forbindelse med paramedicinernes eventuelle varetagelse af sygebesøg. Ordregiver er dermed forpligtet til at udnytte én af de to optioner, ligesom Ordregiver undervejs i kontraktperioden – med et varsel – kan vælge, at regionen i stedet vil udnytte den af de to optioner, der ikke i første omgang blev valgt af regionen.
Dette udbud omfatter vagtbetjeningen af Lægevagten i Region Syddanmark i tidsrummet fra kl. 23.00 – 08.00 på hverdage, helligdage og i weekender samt grundlovsdag, juleaftensdag og nytårsaftensdag fra forventeligt den 31. januar 2024 kl. 23.00 (implementeringsperioden starter forventeligt den 1. november 2023).
Vagtarbejdet omfatter lægehjælp ved pludselig opstået sygdom eller forværring af bestående sygdom, der nødvendiggør lægefaglig vurdering og eventuel behandling uden for egen læges åbningstid.
Hovedydelsen i forbindelse med vagtbetjeningen indbefatter visitation (telefon- og videokonsultationer) og fremmødekonsultationer. Som en del af udbuddet skal Tilbudsgiver give tilbud på to optioner for Ordregiver. Senest i forbindelse med kontraktindgåelse vil Ordregiver således vælge, om den vindende Tilbudsgiver skal udføre sygebesøg som en del af vagtbetjeningen i det ovenfor nævnte tidsrum, eller om den vindende Tilbudsgiver – i stedet – i det nævnte tidsrum skal stille lægefaglig backup til rådighed for regionens paramedicinere i forbindelse med paramedicinernes eventuelle varetagelse af sygebesøg. Ordregiver er dermed forpligtet til at udnytte én af de to optioner, ligesom Ordregiver en gang undervejs i kontraktperioden – med et varsel – kan vælge, at regionen i stedet vil udnytte den af de to optioner, der ikke i første omgang blev valgt af regionen. Der er således tale om "stående optioner".
Det skal bemærkes, at regionen samtidig med gennemførelsen af nærværende udbud overvejer, om regionen i stedet skal udføre lægevagtsbetjeningen (om natten) selv, idet beslutning herom bl.a. afhænger af hvilken model, der er økonomisk mest fordelagtig for Ordregiver, regionens muligheder for selv at varetage opgaven på tilfredsstillende vis i forhold til at løfte rekrutteringsopgaven samt mulighederne for at udvikle det samlede regionale akutsystem. Endelig beslutning af, om regionen vil overtage lægevagtsbetjeningen om natten, eller om regionen i stedet agter at indgå kontrakt med den vindende Tilbudsgiver, vil blive truffet af Regionsrådet den 25. september 2023. Måtte Regionsrådet træffe beslutning om, at ydelsen skal udføres af regionen selv, vil udbuddet efterfølgende blive annulleret.
De udbudte ydelser udbydes på én samlet kontrakt. Ordregiver har valgt ikke at opdele kontrakten i henhold til Udbudslovens § 49, idet det vurderes, at der er en sådan naturlig sammenhæng mellem de udbudte ydelser, at de mest hensigtsmæssigt varetages af samme leverandør.
Læger, der virker som visitator i natlægevagten, skal have autorisation som speciallæge i almen medicin eller være uddannelseslæge i fase 3, forudsat at uddannelseslægen har afholdt minimum to visitationsledsagevagter og to selvstændige visitationsvagter.
Læger, der varetager fremmødekonsultationer og sygebesøg, skal være speciallæger i almen medicin, fase 3 læger i almen medicin, læger der hidtil har arbejdet i lægevagtsordninger med selvstændigt vagtydernummer eller læger med anden speciallægeuddannelse end almen medicin, der kan dokumentere erfaring med arbejdet i lægevagten eller tilsvarende vagtordninger.
Identificering af det økonomiske mest fordelagtige tilbud vil ske ved anvendelse af tildelingskriteriet ”Pris”.
Såfremt to eller flere Tilbudsgivere har afgivet ens priser, og disse priser er de laveste, vil vinderen af udbuddet blive fundet ved lodtrækning blandt de pågældende Tilbudsgivere. Lodtrækning vil i givet fald blive foretaget ved Ordregivers foranstaltning af en notar hos domstolene. Der vil ikke være adgang for Tilbudsgiverne ved denne lodtrækning.
I dette udbud finder de obligatoriske udelukkelsesgrunde i Udbudslovens §134 a (vedr. ikke-samarbejdsvillige skattejurisdiktioner mm), §135 (tilbudsgiveren ved endelig dom er dømt eller har vedtaget bødeforlæg for handlinger begået som led i en kriminel organisation, bestikkelse,  svig, terrorhandlinger mv., hvidvaskning mv., børnearbejde mv. eller har ubetalt forfalden gæld  på minimum 100.000 kr. til offentlige myndigheder) og §136 (vedr. interessekonflikter, konkurrencefordrejning, groft urigtige oplysninger og alvorlige forsømmelser mm) anvendelse.
Udover de obligatoriske udelukkelsesgrunde i udbudsloven finder følgende af udbudslovens frivillige udelukkelsesgrunde anvendelse i nærværende udbud:
- Tilsidesættelse af forpligtelser på miljølovgivningsområdet, sociallovgivningsområdet og det arbejdsretlige område, jf. Udbudslovens § 137, stk. 1, nr. 1.
- Konkurs, insolvens, tvangsakkord uden for konkurs, en situation, der svarer til konkurs i henhold til national ret, aktiver administreres af en kurator, eller erhvervsvirksomheden er indstillet, jf. Udbudslovens § 137, stk. 1, nr. 2.
- Aftaler med andre økonomiske aktører med henblik på konkurrencefordrejning, jf. Udbudslovens § 137, stk.1, nr. 3.


Award value: 160000000